CELEX: 62008TN0050
Language: hu
Date: 2008-01-18 00:00:00
Title: T-50/08. sz. ügy: A Közszolgálati Törvényszék F-34/06 sz., Michaïl kontra Bizottság ügyben 2007. november 22-én hozott ítélete ellen Ch. Michaïl által 2008. január 18-án benyújtott fellebbezés

24.5.2008   
            
            
               HU
            
            
               Az Európai Unió Hivatalos Lapja
            
            
               C 128/34
            
         A Közszolgálati Törvényszék F-34/06 sz., Michaïl kontra Bizottság ügyben 2007. november 22-én hozott ítélete ellen Ch. Michaïl által 2008. január 18-án benyújtott fellebbezés
   (T-50/08. sz. ügy)
   (2008/C 128/73)
   Az eljárás nyelve: görög
   Felek
   
      Fellebbező: Ch. Michaïl (képviselő: Ch. Meïdanis ügyvéd)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság határozzon a Közszolgálati Törvényszék ítélete ellen benyújtott jelen fellebbezés elfogadhatósága és megalapozottsága tárgyában;
            
         
               —
            
            
               az Elsőfokú Bíróság helyezze hatályon kívül a Közszolgálati Törvényszék megtámadott ítéletét és eljárási cselekményeit;
            
         
               —
            
            
               az Elsőfokú Bíróság rendelkezzék a fellebbezőt ért százhúszezer euró összegű nem vagyoni kár pénzbeli megtérítéséről;
            
         
               —
            
            
               az Elsőfokú Bíróság a jogszabályoknak megfelelően rendelkezzék a költségek viseléséről.
            
         Jogalapok és fontosabb érvek
   A fellebbező azt állítja, hogy a Közszolgálati Törvényszék a megtámadott ítéletben tévesen bírálta el a keresetét, amelyben a 2004. évi szakmai előmeneteli jelentése, valamint a kinevezésre jogosult hatóságnak a fellebbező által a személyzeti szabályzat 90. cikkének (2) bekezdése alapján benyújtott panaszokat elutasító határozata megsemmisítését kérte.
   Pontosabban a fellebbező egyrészt arra hivatkozik, hogy a Közszolgálati Törvényszék tévesen értelmezte a személyzeti szabályzat 43. cikkét, valamint az e cikkre vonatkozó végrehajtási szabályokat. Másodszor a fellebbező szerint a Közszolgálati Törvényszék helytelenül értelmezte a kereseti kérelmét, és hibásan mérlegelte a bizonyítékokat. Harmadszor a fellebbező azt állítja, hogy a Közszolgálati Törvényszék a keresetének elutasítását egymásnak ellentmondó indokokra alapította, ez pedig az alapvető eljárási jogainak megsértéséhez vezetett. Negyedszer a fellebbező azt állítja, hogy a Közszolgálati Törvényszék tévedett, amikor a szóban forgó kérelemről nem határozott, ezáltal ítéletének indokolása nem kielégítő, végül pedig tévesen került sor a kereset pontatlanság miatt történő részbeni elutasítására.